rejauldu/bengali-wikipedia huggingface dataset:
নোভা বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল রাজাকারের তালিকা চাই শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া।   অ্যালবাম   "আহবান"(১৯৮৯)  "রাজাকারের তালিকা চাই"  "স্কুল পলাতক মেয়ে"  "ভাইসো" ()  "নোভা'৯৯  ()  "ঠিকানা (নোভা অ্যালবাম) ()" (২০০২)  "নোভার প্রত্যাবর্তন (Return of the Nova)" (2010)  সংকলন অ্যালবামগুলি   "শক্তি"  "ঘৃণা"  " খমা"  "শেষ দেখা"  "ওরা এগারো জন (অ্যালবাম)) ওরা এগারো জন"  "ব্যাথা" তথ্যসূত্র  বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড বিষয়শ্রেণী:১৯৮৫-এ বাংলাদেশে প্রতিষ্ঠিত
মনিগ্রামে রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার মনিগ্রামে স্টেশন রোডে অবস্থিত।   ইতিহাস  ১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন মনিগ্রাম রেলস্টেশনে থামে।   ট্রেন সমূহ  কলকাতা যাবার জন্যে একমাত্র সংরক্ষিত এক্সপ্রেস ট্রেন হলো ডাউন কাটিহার-হাওড়া এক্সপ্রেস। এছাড়া শিয়ালদাহ-জঙ্গিপুর মেমু এক্সপ্রেস এই স্টেশন হয়ে যায়।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
উইলিয়াম ক্লার্ক গেবল (; ১লা ফেব্রুয়ারি, ১৯০১ – ১৬ই নভেম্বর, ১৯৬০) একজন মার্কিন সেনা কর্মকর্তা ও চলচ্চিত্র অভিনেতা ছিলেন। তাকে প্রায়ই "হলিউডের রাজা" নামে ডাকা হত।  তিনি রেস্তোরাঁর পরিচ্ছন্নতা কর্মী হিসেবে কর্মজীবন শুরু করেন। এরপর ১৯২৪ থেকে ১৯২৬ সাল পর্যন্ত তিনি অনেকগুলি নির্বাক চলচ্চিত্রে একস্ট্রা তথা গৌণশিল্পী হিসেবে কাজ করেন। সেখান থেকে ১৯৩০ সালে মেট্রো-গোল্ডউইন-মায়ারের কিছু চলচ্চিত্রে সহযোগী চরিত্রে অভিনয় করেন। এর পরের বছর ১৯৩১ সালে তিনি প্রথমবারের মত একটি হলিউড ছায়াছবির প্রধান চরিত্রটিতে অভিনয়ের সুযোগ পান। এর পরবর্তী তিন দশকে তিনি ৬০টিরও বেশি চলচ্চিত্রে নায়কের ভূমিকায় অভিনয় করেন।  গেবল ১৯৩৪ সালের ছায়াছবি ইট হ্যাপেনড ওয়ান নাইট-এর জন্য সেরা অভিনেতার অস্কার পুরস্কার লাভ করেন। এছাড়া তিনি মিউটিনি অন দ্য বাউন্টি (১৯৩৫), গন উইথ দ্য উইন্ড (১৯৩৯)-এ তার সবচেয়ে বিখ্যাত রেট বাটলার চরিত্রের জন্য দুই বার অস্কারের সেরা অভিনেতা শ্রেণীতে মনোনয়ন লাভ করেন। এছাড়াও গেবল বাণিজ্যিকভাবে ও সমালোচকদের দৃষ্টিতে বেশ কিছু সফল ছবিতে অভিনয় করেন, যেমন রেড ডাস্ট (১৯৩২), ম্যানহাটন মেলোড্রামা (১৯৩৪), সান ফ্রান্সিসকো (১৯৩৬), সারাটোগা (১৯৩৭), বুম টাউন (১৯৪০), দ্য হাকস্টার্স (১৯৪৭), হোমকামিং (১৯৪৮) এবং দ্য মিসফিটস (১৯৬১), যা ছিল তার জীবনের শেষ ছবি।  গেবল তার সময়কার সবচেয়ে জনপ্রিয় কয়েকজন অভিনেত্রীর বিপরীতে অভিনয় করেন। তার সাথে সবচেয়ে বেশি জুটি বাঁধেন জোন ক্রফোর্ড, ৮ বার। মির্না লয় ৭ বার এবং জিন হার্লো ৬ বার তার সাথে কাজ করেন। এছাড়া তিনি লানা টার্নারের সাথে ৪বার, নর্মা শিয়ারার ও আভা গার্ডনারের সাথে ৩ বার করে কাজ করেন। জীবনের শেষ ছবি দ্য মিসফিটস-এ তিনি ম্যারিলিন মনরো'র সাথে কাজ করেন (এটি ম্যারিলিনেরও শেষ সমাপ্ত ছবি ছিল)।  গেবল হলিউড চলচ্চিত্রের ইতিহাসে সবচেয়ে নির্ভরযোগ্য ব্যবসাসফল অভিনেতা হিসেবে পরিগণিত হন। তিনি কুইগলি পাবলিশিং-এর বার্ষিক টপ টেন মানি মেকিং স্টারস পোল অর্থাৎ সবচেয়ে বেশি অর্থোপার্জনকারী সেরা দশ তারকা নামক জরিপে ১৬ বার স্থান পান। এছাড়া মার্কিন চলচ্চিত্র ইন্সটিটিউট তাকে ধ্রুপদী মার্কিন চলচ্চিত্রের ৭ম সেরা পুরুষ তারকা হিসেবে স্বীকৃতি দেয়।  তথ্যসূত্র  বহিঃসংযোগ             বিষয়শ্রেণী:১৯০১-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:ওহাইওর অভিনেতা বিষয়শ্রেণী:ওহাইওর রিপাবলিকান বিষয়শ্রেণী:মার্কিন স্মৃতিকথাকার বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:মার্কিন যুক্তরাষ্ট্রে রক্ষণশীলতা বিষয়শ্রেণী:২০শ শতাব্দীর মার্কিন স্মৃতিকথাকার
লেডি উইথ অ্যান এরমাইন ১৪৮৯–১৪৯০ সময়কালের মাঝে লিওনার্দো দা ভিঞ্চির আঁকা একটি তৈলচিত্র। এর বিষয় ছিল সিসিলিয়া গালেরানি। তিনি ছিলেন মিলানের ডিউক লুডোভিকো স্ফরযার প্রিয় পত্নী। লিওনার্দো দা ভিঞ্চিএই সময় ডিউকের কাজ করতেন। এটি লিওনার্দো দা ভিঞ্চির আঁকা মাত্র চারটি নারী প্রতিকৃতির একটি। বর্তমানে এটি পোল্যান্ডের চারতরস্কি মিউজিয়ামে প্রদর্শিত হচ্ছে।  নোট  তথ্যসূত্র  Laurie Schneier Adams, Italian Renaissance Art, (Boulder: Westview Press) 2001.  বহিঃসংযোগ   Czartoryski Museum   BBC article on Lady with an Ermine  Article from the Milwaukee Journal Sentinel on the painting and its history   San Francisco Chronicle on wartime threat to the work  বিষয়শ্রেণী:লিওনার্দো দা ভিঞ্চির চিত্রকর্ম বিষয়শ্রেণী:১৪৮৫-এর চিত্রকর্ম বিষয়শ্রেণী:নারীর প্রতিকৃতি বিষয়শ্রেণী:শিল্পকলায় স্তন্যপায়ী প্রাণী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  আফতাব (আলাপ) ২১:৫৮, ১ আগস্ট ২০১৭ (ইউটিসি) রণহাট   – (অপসারণের প্রস্তাবনা দেখুনলগ দেখুন) () গ্রামের নিবন্ধের যথেষ্ঠ উল্লেখযোগ্যতার অভাব রয়েছে। ~ মহীন (আলাপ) ০৫:৫৪, ২২ জুলাই ২০১৭ (ইউটিসি)   নিবন্ধটি সুলিখিত। কিন্তু প্রদত্ত তথ্যের যথেষ্ট তথ্যসূত্রের অভাব রয়েছে। আমি কিছু কিছু জায়গা, যেখানে প্রদত্ত তথ্যের সমর্থনে তথ্যসূত্র দেওয়া প্রয়োজন, তা চিহ্নিত করে দিয়েছি। সেগুলি উল্লিখিত হলে মনে হয় না নিবন্ধটির অপসারণ খুব যুক্তিযুক্ত হবে। -- অরিন্দম মৈত্র (আলাপ) ১৮:০৩, ২২ জুলাই ২০১৭ (ইউটিসি)   অপসারণের বিপক্ষে, যথেষ্ট তথ্য রয়ে ছে এবং তথ্যসূত্রও দেয়া আছে।--ইকবাল হোসেন (আলাপ) ০৯:৩৮, ২৫ জুলাই ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মোহাম্মদ হারিজ উদ্দিন সরকার বাংলাদেশের রংপুর জেলার রাজনীতিবিদ ও রংপুর-৫ আসনের সাবেক সংসদ সদস্য।   প্রাথমিক জীবন  হারিজ উদ্দিন সরকার রংপুর জেলায় জন্মগ্রহণ করেন।   রাজনৈতিক জীবন  হারিজ উদ্দিন সরকার ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে রংপুর-৫ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:রংপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:রংপুর জেলার ব্যক্তি
পদার্থবিজ্ঞানে পরিসংখ্যানিক বলবিজ্ঞান বলতে একটি গাণিতিক পরিকাঠামোকে বোঝায় যাতে বহুসংখ্যক আণুবীক্ষণিক বস্তুর বৃহৎ সমবায়ের উপরে পরিসংখ্যানিক পদ্ধতিসমূহ ও সম্ভাবনা তত্ত্ব প্রয়োগ করা হয়। এটিতে কোনও প্রাকৃতিক সূত্র পূর্বানুমান বা স্বতঃসিদ্ধ হিসেবে গ্রহণ করা হয় না, বরং ঐ জাতীয় সমবায়ের আচরণ থেকে প্রকৃতিতে পর্যবেক্ষণকৃত বৃহৎবীক্ষণিক বস্তুসমূহের আচরণ ব্যাখ্যা করা হয়।   চিরায়ত তাপগতিবিজ্ঞানের বিকাশের সাথে সাথে পরিসংখ্যানিক বলবিজ্ঞানের উদ্ভব ঘটে। চিরায়ত তাপগতিবিজ্ঞানে গড় মানের চারপাশে বিচলমান ও সম্ভাবনা বিন্যাস দ্বারা চরিত্রায়িত আণুবীক্ষণিক প্রচলসমূহের সাপেক্ষে পর্যবেক্ষণকৃত বৃহৎবীক্ষণিক ভৌত ধর্মসমূহ, যেমন তাপমাত্রা, চাপ, তাপ ধারকত্ব, ইত্যাদির ব্যাখ্যা দিতে পরিসংখ্যানিক বলবিজ্ঞান সফলতা প্রদর্শন করে। এর ফলে পরিসংখ্যানিক তাপগতিবিজ্ঞান ও পরিসংখ্যানিক বলবিজ্ঞান ক্ষেত্রগুলি প্রতিষ্ঠা লাভ করে।  পরিসংখ্যানিক বলবিজ্ঞান ক্ষেত্রের প্রতিষ্ঠাতা হিসেবে প্রধানত তিনজন পদার্থবিজ্ঞানীর নাম উল্লেখ করা হয়: লুডভিগ বোলৎসমান, যিনি কতগুলি অণু-অবস্থার একটি সমবায় হিসেবে এনট্রপি নামক ধারণাটির মৌলিক ব্যাখ্যা প্রদান করেন। জেমস ক্লার্ক ম্যাক্সওয়েল, যিনি ঐ জাতীয় অবস্থাগুলির জন্য সম্ভাবনা বিন্যাসের প্রতিমানসমূহ নির্মাণ করেন জোসায়া উইলার্ড গিবস, যিনি ১৮৮৪ সালে ক্ষেত্রটির নামকরণ করেন।  যেখানে চিরায়ত তাপগতিবিজ্ঞানের মূলত তাপগতীয় সাম্যাবস্থা নিয়ে আলোচনা করা হয়, সেখানে পরিসংখ্যানিক বলবিজ্ঞানের পদ্ধতিগুলিকে অসাম্যাবস্থা পরিসংখ্যানিক বলবিজ্ঞান ক্ষেত্রে অসাম্য দ্বারা পরিচালিত অপ্রত্যাবর্তী প্রক্রিয়াসমূহের দ্রুতির আণুবীক্ষণিক প্রতিমান সংক্রান্ত সমস্যাগুলিতে প্রয়োগ করা হয়েছে। এই প্রক্রিয়াগুলির মধ্যে রাসায়নিক বিক্রিয়া এবং কণা ও তাপের প্রবাহ দৃষ্টান্ত হিসেবে উল্লেখ্য। কোনও বহুকণাবিশিষ্ট ব্যবস্থার একটি স্থিতাবস্থা প্রবাহের সরলতম অসাম্যাবস্থা পরিস্থিতিটির গবেষণায় অসামাবস্থা পরিসংখ্যানিক বলবিজ্ঞান প্রয়োগ করে মৌলিক জ্ঞানস্বরূপ বিচলন-অবক্ষয় উপপাদ্যটি (fluctuation–dissipation theorem) পাওয়া গেছে।   Category:পরিসংখ্যানিক বলবিজ্ঞান Category:তাপগতিবিজ্ঞান
নিকোলাস জেমস ম্যাডিনসন (); হলেন একজন অস্ট্রেলিয়ান ক্রিকেটার। তিনি একজন বা-হাতি উদ্বোধনী ব্যাটসম্যন হিসেবে বর্তমানে নিউ সাউথ ওয়েলস দলের হয়ে অস্ট্রেলিয়ান ঘরোয়া ক্রিকেট খেলছেন।  ম্যাডিনসন অক্টোবর ২০১৩ সালে ভারতের বিপক্ষে অস্ট্রেলিয়ার হয়ে আন্তর্জাতিক টোয়েন্টি ২০ ক্রিকেটে আত্মপ্রকাশ করেন। উক্ত ম্যাচে তিনি মাত্র ১৬ বলে ৩৪ রান করেন।http://www.espncricinfo.com/ci/engine/match/647247.html  ম্যাডিনসন ২০১৪ সালে রয়াল চ্যালেঞ্জ ব্যাঙ্গালরুর হয়ে আইপিএলে আত্মপ্রকাশ করছেন। তাকে ৫০ লাখ (৫ মিলিয়ন ভারতীয় রুপিতে) ২০১৪ সালে আইপিএন নিলামে রয়াল চ্যালেঞ্জার্স ব্যাঙ্গালরু কিনে নেয়।  তথ্যসূত্র   বহিঃসংযোগ       বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:নওড়া থেকে মানুষ বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
thumb|রাজা ও রানি মারাপাচি পুতুল মারাপাচি পুতুল, অথবা মারাপাচি বোমাইস (আক্ষরিক অর্থ: "কাঠের পুতুল"), হল রক্ত চন্দন (টেরোকার্পাস স্যান্টালিনাস) বা শিমুল (বোমব্যাক্স)) বা লাল কাঠ ( সিকুইওয়েডেই) দিয়ে তৈরি ঐতিহ্যবাহী পুতুল, যেগুলি দক্ষিণ ভারতে বিজয়াদশমী বা নবরাত্রি উদযাপনের অংশ হিসাবে গোলু উৎসব চলাকালীন প্রদর্শিত হয়। এই পুতুলগুলি সাধারণত পুরুষ এবং স্ত্রীলোকের জোড়ায় তৈরি হয়। বাচ্চারা তাদের খেলার অংশ হিসাবে সেগুলিকে পোশাক পরায় এবং গোলু বা "বোম্মাই কোলু" উৎসব চলাকালীন প্রদর্শন করে। তিরুপতিতে এটি বিশেষভাবে অলঙ্কারযুক্ত করে খোদাই করা হয়, এবং পুতুলগুলি বেঙ্কটেশ্বর এবং তার স্ত্রীর প্রতিনিধিত্ব করে। এগুলি কোন্ডাপল্লিতে রাজা-রানী পুতুল হিসাবে তৈরি করা হয়, গোলু উৎসবের সময় যেগুলির প্রদর্শন বাধ্যতামূলক।  কন্যা যখন তার বোম্মাই কোলুর ব্যবস্থা শুরু করে, তখন ঐতিহ্য হিসাবে মারাপাচি পুতুলগুলি মায়ের কাছ থেকে কন্যা বংশগত উপহার হিসেবে পায়। দক্ষিণ ভারতে অনুসরণ করা একটি বিশেষ রীতি হল মারাপাচি পুতুল সদ্য বিবাহিত দম্পতিকে উপহার দেওয়া হয়, যাতে তাদের বাচ্চারা এগুলির সাথে খেলতে পারে। লাল চন্দন কাঠে মারাপাচি পুতুলের তৈরি এই বিশেষ উপহারের তাৎপর্যকে কাঠের ওষধি গুণ বলে উল্লেখ করা হয়েছে। যখন কোনও শিশু লাল চন্দন কাঠের তৈরি এই খেলনাটি মুখে দেয়, শিশুর লালা কাঠের একটি নির্যাস বার করে আনে। এটি শিশুর পাচনতন্ত্রে শোষিত হয়।  দক্ষিণ ভারতে, বিশেষত অন্ধ্র প্রদেশ, কর্ণাটক এবং তামিলনাড়ু রাজ্যে, নবরাত্রি উদযাপনের অংশ হিসাবে গোলু উৎসব চলাকালীন, মারাপাচি পুতুলগুলি প্রদর্শনের অংশ হয়; পুতুলের প্রদর্শন বিজোড় সংখ্যক ৩, ৫, ৭, ৯, বা ১১ স্তরে সাজানো হয়, তবে সাধারণতঃ ৯টি স্তর থাকে। ঐতিহ্যবাহী বিন্যাসে, শীর্ষ স্তরটি মারাপাচি পুতুলের প্রদর্শনের জন্য বরাদ্দ করা হয়। অন্যান্য পুতুল, যেগুলি মাটি বা কাঠের তৈরি, অন্যান্য নির্দিষ্ট স্তরে সাজানো হয়। নবরাত্রির প্রথম দিন, যেটি একটি অমাবস্যার দিন, বাড়ির মহিলারা দেবী পার্বতী, লক্ষ্মী এবং সরস্বতীর উপাসনা করে।  আরো দেখুন গোলু নবরাত্রি  তথ্যসূত্র  বিষয়শ্রেণী:তামিল সংস্কৃতি বিষয়শ্রেণী:ভারতীয় পুতুল বিষয়শ্রেণী:ঐতিহ্যগত খেলনা
thumb|ব্রিটেনের রাজা ১ম জেমসের মর্যাদাবাহী কুলপ্রতীক (কোট অভ আর্মস)। ১৬২৪ সালে ব্রিটেনের রাজশাসিত কেন্দ্রীয় সরকার (ক্রাউন) ভার্জিনিয়া কোম্পানিকে মঞ্জুরিকৃত রাজসনদটি প্রত্যাহার করে নেয় এবং ভার্জিনিয়া উপনিবেশের সরাসরি কেন্দ্রভিত্তিক শাসকে পরিণত হয়। ব্রিটিশ রাজ-উপনিবেশ () বলতে  গ্রেট ব্রিটেন রাজ্য বা যুক্তরাজ্যের (পূর্বতন ইংল্যান্ডের) কেন্দ্রীয় সরকার দ্বারা শাসিত ব্রিটিশ সাম্রাজ্যের (পূর্বতন ইংরেজ সাম্রাজ্য) অন্তর্গত একটি উপনিবেশকে নির্দেশ করা হত। সাধারণত ব্রিটেনের রাজশাসক বা রাজতন্ত্রকে প্রতিনিধিত্বকারী একজন প্রশাসক (গভর্নর) এটিকে পরিচালনা করতেন। স্থানীয় পরিষদের সহায়তায় বা সহায়তা ছাড়াই যুক্তরাজ্যের সরকারের পরামর্শে ব্রিটিশ রাজশাসক ঐ প্রশাসককে কাজে নিয়োগ দিতেন। কিছু কিছু ক্ষেত্রে স্থানীয় পরিষদটিকে দুইটি বিভাগে বিভক্ত করা হত: একটি নির্বাহী পরিষদ ও একটি আইনপ্রণয়ন পরিষদ। ব্রিটেনের রাজশাসককে পরামর্শ দানকারী যে রাজপরিষদ (privy council) আছে, স্থানীয় নির্বাহী পরিষদটির সাথে তার মিল ছিল। নির্বাহী পরিষদের সদস্যদেরককে গভর্নরেরা নিয়োগদান করতেন। ব্রিটিশ রাজ-উপনিবেশগুলিতে বসবাসকারী ব্রিটিশ নাগরিকদের হয় স্থানীয় সরকারে কোনও প্রতিনিধিত্ব ছিল না, নতুবা নিম্নকক্ষে সীমিত প্রতিনিধিত্ব ছিল। একাধিক ব্রিটিশ রাজ-উপনিবেশে এই সীমিত প্রতিনিধিত্ব সময়ের সাথে সাথে বৃদ্ধি পায়। ব্রিটিশ সংসদের হাউজ অভ কমন্‌সে (নিম্নকক্ষে) কখনোই উপনিবেশগুলির জন্য কোনও আসন বরাদ্দ ছিল না, তাই সার্বভৌম সরকারে ব্রিটিশ রাজ-উপনিবেশগুলিতে বসবাসকারী ব্রিটিশ প্রজা বা নাগরিকদের কোনও প্রত্যক্ষ প্রতিনিধিত্ব ছিল না।  ব্রিটিশ রাজ-উপনিবেশগুলির প্রশাসন সময়ের সাথে সাথে পরিবর্তিত হয়। ১৮৮০-র দশকে কিছু কিছু উপনিবেশে রাজনিযুক্ত প্রশাসকদের (রয়্যাল গভর্নর) ক্ষমতা শিথিল হয়ে পড়ে এবং এর পরিবর্তে স্বশাসিত উপনিবেশগুলিতে সার্বভৌম ব্রিটিশ রাষ্ট্র (যুক্তরাজ্যের সরকার) সিংহভাগ স্থানীয় শাসনের সাথে সম্পর্কিত আইন প্রণয়নের কাজগুলিকে প্রশাসকের অনুমতিক্রমে স্থানীয়ভাবে নির্বাচিত সংসদগুলির হাতে ছেড়ে দেয়। ১৬১৯ সালে ভার্জিনিয়া উপনিবেশের বার্গেসেস কক্ষতে প্রথম নির্বাচিত নিম্নকক্ষের শুরু হয়। ১৬২০ সালে বার্মুডা সংসদের সভাকক্ষ ছিল আরেকটি উদাহরণ। প্রথমে এইসব নির্বাচিত নিম্নকক্ষের সীমিত ক্ষমতা থাকলেও পরবর্তী শতাব্দীগুলিকে কিছু ব্রিটিশ রাজ-উপনিবেশকে স্বাধীন কর্তৃত্ব দান করা হয়।  ১৯৮৩ সালের ১লা জানুয়ারি তারিখ থেকে ব্রিটিশ জাতীয়তা আইন ১৯৮১-এর অধীনে সমস্ত অবশিষ্ট ব্রিটিশ উপনিবেশ, যাদের মধ্যে ব্রিটিশ রাজ-উপনিবেশ (যেমন ফকল্যান্ড দ্বীপপুঞ্জ) ও স্বশাসিত ব্রিটিশ উপনিবেশগুলির (যেমন বার্মুডা) নতুন নাম দেওয়া হয় "ব্রিটিশ নির্ভরশীল অঞ্চল"। ২০০২ সাল থেকে নির্ভরশীল অঞ্চলগুলি সরকারিভাবে ব্রিটিশ বৈদেশিক অঞ্চল হিসেবে পরিচিত।  তথ্যসূত্র  বিষয়শ্রেণী:ব্রিটিশ সাম্রাজ্যের শাসন বিষয়শ্রেণী:১৯৮১-এ ব্রিটিশ সাম্রাজ্যের রদকৃত প্রতিষ্ঠান বিষয়শ্রেণী:উপনিবেশবাদের ইতিহাস
পর্যালোচকদের প্রতি  যে পর্যালোচক যে নিবন্ধটি পর্যালোচনা করতে চান সেই নিবন্ধের পর্যালোচকের ঘরে অনুগহ করে আপনার নাম যুক্ত করুন। পর্যালোচনা শেষ হলে অবস্থার ঘরে নিবন্ধটি  বা  হিসেবে চিহ্নিত করুন।  মনে রাখবেন নিবন্ধের রচনাশৈলী অনেকসময় উইকিপিডিয়ার রচনাশৈলী অনুসারে নাও হতে পারে, ছোটখাটো সংশোধনের প্রয়োজন হলে সেটি করে দেবেন। মূল কথা হল, নিবন্ধটি ইংরেজি থেকে পুরোটা অনুবাদ হয়েছে কিনা।  যে নিবন্ধগুলো এখনো অসম্পূর্ণ রয়েছে সেগুলো এখনি পর্যালোচনার প্রয়োজন নেই।  এবং এটি কিন্তু ভালো নিবন্ধের পর্যালোচনা নয় শুধুমাত্র দেখবেন ইংরেজি সম্পূর্ণ নিবন্ধটি অনুবাদ হয়েছে কিনা, ভাষাগত দিক ঠিক রয়েছে কিনা এবং কপিরাইট সমস্যা রয়েছে কিনা। এই তিনটি ঠিক থাকলেই নিবন্ধ এই প্রতিযোগিতায় উত্তীর্ণ।  নিবন্ধসমূহের তালিকা  পর্যালোচনা টেবিল [ এখানে ক্লিক] করে সম্পাদনা করুন।  বিষয়শ্রেণী:উইকিপিডিয়া ১৫
থাম্ব|"ইয়ালদা: শীতের দীর্ঘতম রাতে প্রেম, আলো আর একত্রিত হওয়ার উৎসব!" শাব-ই ইয়ালদা ("ইয়ালদার রাত" ) or শাব-ই চেল্লে ("চল্লিশতম রাত", ) একটি ইরানি সমাজের উৎসব যা "বছরের দীর্ঘ ও অন্ধকারতম রাত," হিসেবে পালিত হয়। এটি মূলত উত্তর গোলার্ধের শীতকালে দীর্ঘস্থায়ী রাত যা প্রতিবছর ২০ বা ২১শে ডিসেম্বর (±১) গ্রেগরিয়ান বর্ষপঞ্জী অনুসারে, এবং ফারসিভাষীদের নবম মাসের শেষ দিন (আজার) এবং দশম মাসের (দায়ী) এর মাঝামাঝি অবস্থান করে।  এ রাত্রে ইরানে পরিবার পরিজন মিলে ভোজন উৎসব কবিতা পাঠের জন্য একত্র হয় (বিশেষত হাফিজ এর রচিত)। মধ্যরাত পর্যন্ত এটি চলে, খাদ্যতালিকায় থাকে ফলমূল, বাদাম যাতে উল্ল্যেখযোগ্য বেদানা ও তরমুজ। খাদ্যের লাল রং মুলত ডুবন্ত সূর্যের লালিমা ও জীবনের প্রতীক সুচীত হয়। কবিতা পঠিত হয় দিউয়ান-ই হাফিজ কাব্যগ্রন্থ হতে,যা ইরানের ঘরে ঘরে শোভা পায়, নওরোজ বা ফারসিভাষীদের নববর্ষ অনুষ্ঠানে ও একই রীতি অণুসৃত হয়।   তথ্যসূত্র   বিষয়শ্রেণী:ডিসেম্বর উদ্‌যাপন বিষয়শ্রেণী:ফারসি সংস্কৃতি
মাথাভাঙ্গা () ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে মাথাভাঙ্গা শহরের জনসংখ্যা হল ২১,১১০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে মাথাভাঙ্গা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী। পশ্চিমবঙ্গের উপর দিয়ে বয়ে যাওয়া নদীগুলির মধ্যে উত্তরবঙ্গের নদীগুলি হল তিস্তা,তোর্সা,জলডাকা ইত্যাদি। উত্তরবঙ্গের নদী জলঢাকা (মানসাই) মাথাভাঙ্গার পাশ দিয়ে বয়ে গেছে। জলপাইগুড়ি জেলায় উত্‍পন্ন হয়েছে সুটুঙ্গা নদী। সুটুঙ্গা নদীটি জলপাইগুড়ির মধ্যদিয়ে বয়ে এসে কোচবিহার জেলার মধ্যে ঢুকে মাথাভাঙ্গার কাছে এসে জলডাকা নদীতে মিশেছে।  শিক্ষা প্রতিষ্ঠান থাম্ব|মাথাভাঙ্গা প্রাইমারী স্কুল মাথাভাঙ্গা কলেজ ১৯৬৯ সালে মাথাভাঙ্গায় প্রতিষ্ঠিত হয়। কোচবিহার পঞ্চানন বর্মা বিশ্ববিদ্যালয়ের সাথে যুক্ত, এটি বাংলা, ইংরেজি, সংস্কৃত, রাষ্ট্রবিজ্ঞান, ইতিহাস, ভূগোল, দর্শন, অর্থনীতি, পদার্থবিজ্ঞান, রসায়ন, গণিত এবং কলা, বিজ্ঞান ও বাণিজ্যের সাধারণ কোর্সগুলিতে স্নাতক কোর্স সরবরাহ করে।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:কোচবিহার জেলার শহর ও নগর
পয়জন ডার্ট ব্যাঙ ( ডার্ট-পয়জন ব্যাঙ, পয়জন ব্যাঙ বা পূর্বে পয়জন অ্যারো ব্যাঙ নামেও পরিচিত) হল ডেনড্রোবাটিডি পরিবারের একদল ব্যাঙের সাধারণ নাম যা গ্রীষ্মমণ্ডলীয় মধ্য ও দক্ষিণ আমেরিকায় পাওয়া যায়।  এই প্রজাতিগুলি দৈনিক এবং প্রায়শই উজ্জ্বল বর্ণের হয়ে থাকে। এই উজ্জ্বল রঙ প্রজাতিটির বিষাক্ততার সাথে সম্পর্কিত, তাদের অপোজেটিক করে তোলে। ডেনড্রোবাটিডে পরিবারের কিছু প্রজাতি অতি বিষাক্ততার সাথে অত্যন্ত উজ্জ্বল বর্ণ প্রদর্শন করে, অন্যদের এক রহস্যময় বর্ণ থাকে যারা সামান্য বিষাক্ত বা নির্বিষ।  যে সকল প্রজাতির বিষ রয়েছে তারা এই বৈশিষ্ট্যটি তাদের খাদ্যতালিকায় থাকা পিঁপড়া, মাইট এবং উইপোকা থেকে পায়।  যাইহোক, অন্যান্য প্রজাতি যেগুলি রহস্যময় রঙ প্রদর্শন করে এবং কম বিষাক্ত, তারা অনেক বড় ধরণের শিকার করে ও খায়।  এই পরিবারের অনেক প্রজাতি তাদের আবাসস্থলে মানুষের বেদখলের কারণে বিপদের সম্মুখীন ।   বিষাক্ততা এবং ওষুধ  অনেক পয়জন ডার্ট ব্যাঙ তাদের ত্বকের মাধ্যমে লাইপোফিলিক অ্যালকালয়েড টক্সিন যেমন অ্যালোপুমিলিওটক্সিন 267A, ব্যাট্রাকোটক্সিন, এপিবাটিডিন, হিস্ট্রিওনিকোটক্সিন এবং পুমিলিওটক্সিন 251D নিঃসরণ করে। মাংসপেশির যে ভোল্টেজ-গেটেড সোডিয়াম চ্যানেলে ব্যাট্রাকোটক্সিনের মতো টক্সিন জুড়ে বসে (বাইণ্ডিং), এদের শরীরে জেনেটিক মিউটেশনের ফলে বেশ কিছু বদল আসে যার ফলে ব্যাট্রাকোটক্সিন এদের শরীরে প্রভাব ফেলত পারে না। পয়জন ডার্ট ব্যাঙ ত্বকের গ্রন্থিগুলিতে থাকা অ্যালকালয়েডগুলি শিকারের বিরুদ্ধে রাসায়নিক প্রতিরক্ষা হিসাবে ব্যবহার করে এবং তাই তারা দিনের বেলা সম্ভাব্য শিকারীদের পাশাপাশি সক্রিয় থাকতে সক্ষম হয়। পয়জন ডার্ট ব্যাঙের মধ্যে প্রায় ২৮টি স্ট্রাকচারাল ক্লাস অ্যালকালয়েড পাওয়া যায়।  পয়জন ডার্ট ব্যাঙের প্রজাতির মধ্যে সবচেয়ে বিষাক্ত হল Phyllobates terribilis । এটি অনুমান করা হয় যে ডার্ট ব্যাঙ তাদের বিষ সংশ্লেষ করে না, তবে পিঁপড়া, সেন্টিপিড এবং মাইটের মতো আর্থ্রোপড শিকারের থেকে রাসায়নিক পদার্থগুলি আলাদা করে - খাদ্য-বিষাক্ততার অনুমান।  এই কারণে, ক্যাপটিভ-ব্রেড প্রাণীদের মধ্যে উল্লেখযোগ্য মাত্রায় বিষাক্ত পদার্থ থাকে না কারণ তাদের খাদ্যে নিয়ন্ত্রণ করা হয় যার ফলে বন্যপ্রাণীদের অ্যালকালয়েড থাকে না। প্রকৃতপক্ষে, নতুন গবেষণায় দেখা গেছে যে কিছু প্রজাতির মা ব্যাঙেরা ব্যাঙাচিদের খাওয়ানোর জন্য নিষিক্ত ডিম পাড়ে, যেগুলিতে প্রচুর পরিমাণে অ্যালকালয়েড থাকে।  এই আচরণটিতে দেখা যায় যে বিষ খুব অল্প বয়স থেকেই প্রবর্তিত হয়। তা সত্ত্বেও, ক্যাপটিভ-ব্রেড ব্যাঙগুলিকে আবার অ্যালকালয়েড খাবার দেওয়া হলে তারা অ্যালকালয়েড জমা করার ক্ষমতা ধরে রাখে।  কিছু পয়জন ডার্ট ব্যাঙ বিষাক্ত হওয়া সত্ত্বেও, কিছু শিকারী তাদের প্রতিরোধ করার ক্ষমতা তৈরি করেছে। একটি হল ইরিথ্রোলামপ্রাস এপিনেফালাস সাপ, যা বিষের বিরুদ্ধে প্রতিরোধ ক্ষমতা গড়ে তুলেছে।   তথ্যসূত্র   বিষয়শ্রেণী:ব্যাঙের প্রজাতি
thumb|right|একটি স্পেলিং বি অনুষ্ঠান। যেখানে একজন বালিকা মাইক্রোফোনের সামনে দাঁড়িয়ে শব্দ বানান করছে এবং সামনে শ্রোতারা শুনছে আর বিচারকরা বিচার করছে। পেছনে বসে আছে অন্যান্য প্রতিযোগীরা।  স্পেলিং বি হল একটি প্রতিযোগিতামূলক অনুষ্ঠান যেখানে একজন প্রতিযোগীকে একটি শব্দ বানান করতে বলা হয়। শব্দগুলো তূলনামূলক কঠিন হয়। এই প্রতিযোগিতার উদ্ভব ঘটে মার্কিন যুক্তরাষ্ট্রে। বর্তমানে এই প্রতিযোগিতাটি সারা বিশ্বের কয়েকটি দেশে অনুষ্ঠিত হয়। প্রথম স্বীকৃত স্পেলিং বি অনুষ্ঠানের বিজয়ী ছিল ফ্রাং নিউহাউসার। নিউহাউসার ৭ বছর বয়সে ১৯২৫ সালে, ওয়াসিংটন ডিসিতে এ পুরস্কার লাভ করে।   উৎপত্তি Bee শব্দটি এসেছিল ইংরেজি been শব্দ থেকে। এই শব্দটির অর্থ অনেকে একত্রিত হয়ে কোন কাজ করা। আবার গবেষণায় দেখা গেছে been শব্দটির অর্থ হয় প্রতিবেশির দ্বারা সাহায্য। আবার, been শব্দটি এসেছে bene শব্দ থেকে। যার অর্থ প্রার্থনা বা প্রভুর প্রতি একজন ভৃত্যের সেবা করা।Dictionary.com Bee Retrieved March 3, 2015.  ইতিহাস thumb|কাজিন রেজিনাল্ড Peloponnesus'' শব্দটি উচ্চারণ করছে"। (নরমান রকওয়েল, ১৯১৮)। সূদুর অতীতে ১৮৫০ সালে প্রথম স্পেলিং বি শব্দটি খুঁজে পাওয়া যায়। এরও আগে, ১৮০৮ সালে স্পেলিং মেচ নামে শব্দের পরিচিতি মেলে।Barry Popik, "Spelling Bee (Spelling Match)," The Big Apple (April 13, 2013; accessed April 16, 2013).  দ্যা ইউনাইটেড স্টেটস স্পেলিং বি ১৯২৫ সালে কেনটাকির একটি পত্রিকার মাধ্যমে প্রথম শুরু হয়। ১৯৪১ সালে, স্ক্রিপ্স হাওয়ার্ড নিউস সার্ভিস এর স্বত্ত লাভ করে। বর্তমানে স্পেলিং বি যুক্তরাষ্ট্রের ৫০ টি অঙ্গরাজ্য ছাড়াও বিশ্বের বিভিন্ন দেশ যেমন কানাডা, বাংলাদেশসহ ইউরোপের বিভিন্ন দেশে পরিচালিত হয়।  বাংলাদেশে স্পেলিং বি ২০১২ সালে থেকে, বাংলাদেশের ইংরেজি দৈনিক দ্য ডেইলি স্টার (বাংলাদেশ) এবং ই-লার্নিং পোর্টাল চ্যামস টুয়েন্টি ওয়ান ডট কম চ্যানেল আইতে স্পেলিং বি অনুষ্ঠান সম্প্রচার করছে। এতে অংশগ্রহণ করার সুযোগ পায় ষষ্ঠ থেকে দশম শ্রেণী পর্যন্ত পড়ুয়া শিক্ষার্থীরা। স্কুল রাউন্ড সমাপ্ত করে বা অনলাইনের মাধ্যমে উত্তীর্ণ হয়ে এ অনুষ্টানে প্রতিযোগীরা অংশগ্রহণ করে। স্পেলিং বি ঢাকা, চট্টগ্রাম, সিলেট, রংপুর, রাজশাহী, খুলনা, এবং বরিশাল- মোট ৭ টি বিভাগে তাদের কার্যক্রম পরিচালনা করে। এই অনুষ্ঠানে বিজয়ীরা ওয়াশিংটন ডিসি ভ্রমণের সুযোগ পায়। সিজন ২ এর বিজয়ীরা মাননীয় রাষ্ট্রপতি আবদুল হামিদ এর সাথে দেখা করার সুযোগ পায়।   আরও দেখুন   ইন্টিগ্রেশন বি  তথ্যসূত্র  বিষয়শ্রেণী:স্পেলিং বি প্রতিযোগিতা বিষয়শ্রেণী:মেধার প্রতিযোগিতা
থাম্ব| টোম্বো দ্বীপটি কালুম উপদ্বীপের শেষ প্রান্তে অবস্থিত টম্বো দ্বীপ হলো আটলান্টীয় মহাসাগরের একটি দ্বীপ যা গিনির কালোম উপদ্বীপের শেষ প্রান্তে অবস্থিত। ইহা লোঁ দ্বিপপুঞ্জের ৪ ক্রোশ পূর্বে।  গিনির রাজধানী কোনাক্রি নির্মাণের স্থানে দ্বীপটি অবস্থিত। পুরোনো শহর নির্মাণের স্থান ইহা, যেখানে নব ঔপনিবেশিক নগর কালোমে অবস্থিত। ইহা একটি সেতু দ্বারা উপদ্বীপের সাথে সংযুক্ত।  ১২৮৬ সালের ৬ মাঘ দুব্রেকার রাজা এই দ্বীপটিকে একটি ফরাসি অভিভাবকত্বের অধীনে হস্তান্তর করেন। এই পদক্ষেপটি এই অঞ্চলে ক্রমবর্ধমান ইংরেজদের প্রভাব মোকাবেলা করার লক্ষ্যে গ্রহণ করা হ​য়েছিলো। ৯ পৌষ, ১২৯২-এ, আলমানীয়রা টোম্বো দ্বীপে প্রতিষ্ঠিত হতে এবং টোগো এবং ডাহোমের সীমান্তে একটি অঞ্চল প্রাপ্ত করার কথা ত্যাগ করে। ২৫ জ্যৈষ্ঠ, ১২৯৬-এ অধিগ্রহণের পর দ্বীপটি একটি ফরাসি অঞ্চলে পরিণত হয়।   তথ্যসূত্র     বিষয়শ্রেণী:আগ্নেয় দ্বীপ বিষয়শ্রেণী:গিনির ভূমিরূপ বিষয়শ্রেণী:বিলুপ্ত আগ্নেয়গিরি